Pr a efatio. 
Quae annorum sex spatio scientiam nostram aux- 
erunt novae observationes et species nuperius detectae, 
quantum fieri poterat exacte et complete in hoc Mo- 
nographiae supplemento college Tibique, Lector bene- 
vole! in ordinem systematicum redactas propono. 
Longe maximam specierum novarum partem ipse 
descripsi, non solum ex amicissimi H. Cuming Museo, 
sed etiam ex aliorum Virorum cominunicatis , inter 
quae primum locum obtinent numerosae species in 
variis insulae Cubae regionibus ab amico Gundlach 
collectae, quarum ope errores nonnullos , praesertim 
species Orbignyanas spectantes, corrigere licuit. Quas 
non ipse vidi species novas, ab Auctoribus descriptas, 
exactis Auctorum verbis suis locis inserui. 
Necessarium fuit , completam specierum seriem 
iterum enumerari, quia ad fere quamlibet citationes 
Auctorum recentiorum vel iconum addendae erant. 
